**VEDTÆGTSÆNDRINGSFORSLAG**

1. **ÆNDRINGSFORSLAGET DREJER SIG OM FØLGENDE PARAGRAF:**

§ 4 Medlemskab – tilføjelse af stk. 4

1. **DET FORESLÅS, AT DER ÆNDRES TIL:**

§ 4 stk. 4. Et medlem vil automatisk overgå til at blive bidragsyder, når det fylder 30 år. Såfremt et medlem over 30 år ønsker at forblive medlem, kan dette ske ved skriftlig henvendelse til Ungdommens Røde Kors.

1. **ARGUMENTATION (BAGGRUNDEN FOR AT FORESLÅ DETTE ER):**

URK har mange medlemmer, som støtter organisationen i mange år – også når de er fyldt 30 år. Det er rigtig godt – men giver også en udfordring. For fortsat at være betegnet som en ungdomsorganisation hos offentlige puljer og fonde kræver det nemlig, at minimum 50 % af organisationens medlemmer med demokratiske rettigheder er under 30 år. Ellers kan URK risikere at miste f.eks. vigtige driftstilskud der gør, at organisationens økonomi hænger sammen.

I øjeblikket er der mange medlemmer af URK, som er over 30. Det betyder, at balancen er ved at tippe, og der bruges mange ressourcer på sekretariatet for at undgå dette. Derfor foreslår Landsstyrelsen, at vi indfører en ordning, som kendes fra en række andre ungdomsorganisationer – nemlig, at man som medlem automatisk bliver konverteret til bidragsyder, når man fylder 30 år. En bidragsyder støtter fortsat URK’s arbejde økonomisk, men har ikke demokratiske medlemsrettigheder. Dog gives der også mulighed for, at man kan forblive medlem (og dermed beholde sine demokratiske rettigheder), hvis man ønsker det – dette kræver blot, at man skriver til organisationen. Alle medlemmer, der står til at miste deres demokratiske rettigheder i URK, vil selvfølgeligt få information omkring dette.

**Bemærk:** Landsmødet tager udelukkende stilling til ændringsforslaget og ikke argumentationen. Argumentationen er altså udelukkende et redskab til at overbevise Landsmødet om beslutningsforslaget.

**4) FORSLAGSSTILLER(E):**

Landsstyrelsen

– Troels, Amalie, Mathilde, Daniel, Jonas, Kathrine, Lawand, Alexandra og Mette

Navn: Troels Boldt Rømer

Postnr./by: København

Aktivitet: Landsstyrelsen, Kongelejren

Telefon: 31 47 43 45

E-mail: troels.romer@urk.dk